Love, Work And Money: prvi album Josha Charlesa
Debitantski album ovog pjevača, skladatelja i klavirista posvećen je obnovi New Orleansa
Josh Charles svoj stil glazbe naziva Notown, mješavinu Motown soul glazbe i New Orleans bluesa Pjevač, skladatelj i klavirist Josh Charles svoj stil glazbe naziva Notown, mješavinu Motown soul glazbe i New Orleans bluesa. Josh inspirira svojim debitantskim albumom i skladbom koja je posvećena obnovi New Orleansa. Nitko ne može biti sretniji od Josha Charlesa zbog objavljivanja njegovog prvog albuma koji nosi naslov Love, Work and Money. Naime, kad se prvi put pokušao preseliti u New Orleans 2005. godine, morao je iz njega biti evakuiran kad je uragan Katrina poplavio grad. Na koncu, Josh se vratio u New Orleans da bi dovršio svoj album, ali za sada provodi vrijeme na turnejama i u svom sadašnjem domu u gradu New Yorku. On kaže da su na albumu svi njegovi utjecaji povezani u kolekciju od deset pjesama, uključujući Notown zvuk koji je njegovao još kao tinejdžer: "Odrastao sam s glazbom Motowna u mojoj kući. Moji su roditelji iz Detroita, tako da sam s tom glazbom odrastao. Ja jako volim rhytm and blues glazbu iz New Orleansa, i sviranje klavira na taj način je definitivno ono po čemu me ljudi znaju. No, jako volim i rock and roll i Stax soul glazbu iz Memphisa, pa je moj album kombinacija tih utjecaja." Na albumu se nalazi i obrada Joshove najpoznatije skladbe, "Healing Time.“ Kako navodi Josh, ta je pjesma ne samo posvećena New Orleansu nakon uragana, već i skladba u kojoj se ljudi odsvuda mogu povezati: "Kada pišeš pjesmu, misliš da to moraš staviti na papir jer to tako osjećaš. I kad je na kraju pokažeš svijetu da je svi čuju, ona poprimi novo značenje. Kad sam je napisao, očito je bila posvećena opisivanju emocionalnog stanja ljudi koji su bili prisiljeni napustiti svoj kuće ili su izgubili svoje voljene i svoj grad. No, ona ima svoju univerzalnu poruku." Josh donira prihode od prodaje skladbe "Healing Time" i dio prihoda od albuma Love, Work and Money za izgradnju i obnovu New Orleansa kroz organizaciju Preservation Resource Center. Više podataka o nastojanjima za obnovu New Orleansa možete naći na njegovoj internetskoj stranici www.joshcharlesmucis.com.